מבנים מסוכנים – מידע לתושבות ותושבי העיר    דצמבר 2021

תושבות ותושבים יקרים, 

לאחרונה עלה לסדר היום נושא המבנים המסוכנים, וזאת בעקבות קריסתם של בנייני מגורים במספר רשויות בארץ. ברצוננו ליידע אתכם במספר הנחיות שחשוב שתדעו, בנוגע לתחזוקת בניינים.

בודקים, מתקנים ונשמרים

· בניין מגורים הוא שטח פרטי, אשר נמצא באחריות בעלי הדירות - הכוללת את בדיקת המבנה ותחזוקתו. עליכם לבדוק, לתחזק ולשמור את המבנה, כולל שטח החצר וכלל השטחים המשותפים.
· על מנת להבטיח שהבניין במצב תקין ואינו מסוכן, בעלי הדירות מחויבים לבצע בדיקות תקופתיות של המבנה, הכוללות בדיקת יסודות, עמודים, קורות, תקרות ויתר חלקי שלד הבניין ע"י מהנדס בניין מוסמך מטעמם. 
·  בעלי דירות שלא ביצעו בדיקה כזו לאחרונה או בכלל, מתבקשים לעשות זאת בהקדם. 

בדיקות תקופתיות – מה עושים?
 בנוסף לבדיקות המבנה עצמו,  מומלץ לבצע בדיקות תקופתיות לפי הנדרש גם למערכות שונות בבניין המגורים, ביניהן מעלית, מערכת החשמל, מתקן ומערכת הגז, צנרת מים, ניקוז, ביוב, וכדומה. על הבדיקות להתבצע על ידי בעלי מקצוע מוסמכים.
· כאשר  קיים חשש לנזק או בלאי מבנה או חלק ממנו, על בעלי הנכס לפנות ללא דיחוי למהנדס מוסמך, לקבלת חוות דעת הנדסית המורה על האמצעים והפעולות שיש לנקוט, על מנת להסיר את המפגע ולשקם את המבנה. 
· יש לדאוג לביצוע תיקונים בדחיפות באמצעות קבלן רשום, בהתאם להמלצת המהנדס שהזמינו הדיירים.
· מינוי קבלן או קבלנים לביצוע העבודה ייעשה בהתאם להמלצת המהנדס מטעם הדיירים/ות.
· העבודות הנדרשות תבוצענה בפיקוח צמוד של המהנדס הממונה מטעם בעלי הנכס.

שימו לב: הזנחה ואי-טיפול בליקויים במבנה עלולים לגרום להחמרת מצב הבניין, עד כדי פגיעה ביציבות המבנה, פגיעה ברכוש ואף פגיעה בנפש!

מעבר לבדיקה תקופתית - אם מצאתם בבניין את אחת מהתופעות המפורטות להלן,  הנכם מתבקשים להזמין מיידית בדיקה של מהנדס בניין מוסמך. 

· התרופפות ונפילה של חיפויים, לוחות אבן חיצונים, קרמיקה או פסיפסים מחזיתות הבניין.
· חלקי בטון וטיח רופפים ממעטפת הבניין.
· סדקים רחבים בעמודים ובקירות הבניין.
· שקיעה בקירות וביסודות הבניין.
· מוטות ברזל חשופים וחלודים בעמודים, קורות, תקרות ויתר חלקי המבנה.
· קורוזיה מתקדמת בקונסטרוקציה מפלדה.
· נפילת רעפים מגג הבניין, לוחות עץ מתחת לרעפים רכובים ושבורים.
· סדקים רחבים בגרם המדרגות של הבניין .
· סדקים רחבים במרפסות הבניין .
· חדירת מים בקירות ו/או תקרות, כתמי רטיבות וחלודה.
·  סדקים ו/או נטיית ליפול בקירות ו/או חומות היקפיות של המגרש.

מתי חלה חובת דיווח לרשות המקומית:
· במידה ואותרה סכנה במבנה ע"י מהנדס, עליו לדווח מיד לרשות המקומית.
· במקרים חריגים ובהולים – יש להזעיק את כיבוי האש ומחלקת ביטחון של העירייה.

לשאלות נוספות והסדרי נגישות פרטניים, ניתן להתקשר למחלקת הפיקוח על הבנייה, בטל':  09-7649208, בימים א',ג',ה', בין השעות 08:30-13:00. 
 במקרים דחופים ניתן להתקשר בכל עת למוקד העירוני 106.

הידעתם? האגודה לתרבות הדיור סניף כפר סבא מעניקה שירותי ייעוץ מקצועי בנושא מבנים מסוכנים.
מנהל הסניף: דני סובעי. כתובת: רח' בן גוריון 19, קומה ב', כפר-סבא. 
לפרטים נוספים והסדרי נגישות פרטניים ניתן לפנות לטלפון: 09-7649181. פקס: 09-7662554. דוא"ל: danis@ksaba.co.il.

למידע נוסף - חוק העזר לכפר סבא בדבר מבנים מסוכנים
אתר העירייה או בקישור: https://bit.ly/3qP4vle 

יחד נשמור על בטיחות המבנים וביטחון התושבות והתושבים
מינהל ההנדסה העירוני
עיריית כפר סבא
